《写真自赞五首》
宋代·黄庭坚

或问鲁直似不似，似与不似，是何等语。
前乎鲁直，若甲若乙，不可胜纪。
後乎鲁直，若甲若乙，不可胜纪。
此一时也，则鲁直而已矣。
一以我为牛，予因以渡河而彻源底。
一以我为马，予因以日千里计。
鲁直之在万化，何翅太仓之一稊米。
吏能不如赵张三王，文章不如司马班扬。
颀颀以富贵酖毒，而酖毒不能入其城府。
投之以世故豺虎，而豺虎无所措其爪角。
则於数子，有一日之长。

作者简介：黄庭坚（1045.8.9-1105.5.24），字鲁直，号山谷道人，晚号涪翁，洪州分宁（今江西省九江市修水县）人，北宋著名文学家、书法家，为盛极一时的江西诗派开山之祖，与杜甫、陈师道和陈与义素有“一祖三宗”（黄庭坚为其中一宗）之称。与张耒、晁补之、秦观都游学于苏轼门下，合称为“苏门四学士”。生前与苏轼齐名，世称“苏黄”。著有《山谷词》，且黄庭坚书法亦能独树一格，为“宋四家”之一。